AGE คว้ารางวัล “Eco Factory+SV” ระดับ Gold Plus-Bronze Awards
AGE ได้รับโล่รางวัล “โรงงานอุตสาหกรรมเชิงนิเวศที่มีคุณค่าต่อสังคม” ระดับ Gold Plus Awards และ Bronze Awards ตอกย้ำด้านบริหารจัดการทรัพยากรอย่างประสิทธิภาพ
AGE ได้รับโล่รางวัล “โรงงานอุตสาหกรรมเชิงนิเวศที่มีคุณค่าต่อสังคม” ระดับ Gold Plus Awards และ Bronze Awards ตอกย้ำด้านบริหารจัดการทรัพยากรอย่างประสิทธิภาพ
10 ต.ค. 2565

บริษัท เอเชีย กรีน เอนเนอจี จำกัด (มหาชน) จํากัด หรือ AGE เป็นผู้จัดจำหน่ายถ่านหินบิทูมินัส (ถ่านหินสะอาด) และผู้ให้บริการด้านโลจิสติกส์ แบบครบวงจร (ขนส่งทางน้ำ-ทางบก-ท่าเรือ-คลังสินค้า) ได้เข้ารับโล่รางวัลโรงงานอุตสาหกรรมเชิงนิเวศที่มีคุณค่าต่อสังคม (Eco Factory+SV) ระดับ Gold Plus Awards และระดับ Bronze Awards
โดยมีนายณัฏฐพงษ์ จุลาเกตุโพธิชัย ผู้อำนวยการกองพัฒนาอุตสาหกรรมเชิงนิเวศเป็นผู้มอบรางวัลในงานพิธีมอบรางวัลโรงงานอุตสาหกรรมเชิงนิเวศที่มีคุณค่าต่อสังคม (Eco Factory+SV) ประจำปีงบประมาณ 2564 และ 2565 จัดโดยกรมโรงงานอุตสาหกรรมกระทรวงอุตสาหกรรม ถือเป็นการตอกย้ำการดำเนินงานของ AGE GROUP ด้านบริหารจัดการทรัพยากรอย่างมีประสิทธิภาพ เป็นมิตรกับสิ่งแวดล้อม พร้อมสนับสนุนกิจกรรมชุมชนส่งเสริมเศรษฐกิจหมุนเวียนตามบริบทของเมืองอุตสาหกรรมเชิงนิเวศ เพื่อยกระดับเศรษฐกิจชุมชนและท้องถิ่น ตลอดจนการสร้างคุณค่าทางสังคม (Social Value) เพื่อนำไปสู่เป้าหมายการเป็นเมืองน่าอยู่คู่อุตสาหกรรม